laion/Wikipedia-Exotic huggingface dataset:
ארגנודוס

ארגנודוס (שם מדעי: Arganodus) הוא סוג נכחד של דג ריאות מהסדרה דגי ריאות אוסטרליים, בהם שרד כיום רק המין דג ריאות אוסטרלי. התגלה לראשונה ב-1979 ונמצאו ממנו 2 מינים. דג זה נמצא במאובנים בניו מקסיקו ובקרוליינה הצפונית ומאובנים נוספים של דג זה זוהו בפארק הלאומי פטריפייד פורסט שבאריזונה. בתקופה בה הדג חי האזורים הללו היו טרופיים ולחים בהרבה והוא שגשג בביצות כשלעיתים נאלץ להיכנס לתרדמת קיץ ולהסתמך על עורו האטום לאוויר שינשום בו או לחיות במאורות תת-קרקעיות רטובות, שם חיכה למונסון. הוא הגיע עד לאורך של 1 מטר. קרוביו של דג זה נכחדו מאמריקה, אולי כתוצאה מהתייבשות או מנוכחות טורפים רבים כמו תנינים או דינוזאורים טורפים. מדיה וקבצים בנושא ארגנודוס בוויקישיתוף ארגנודוס, באתר האנציקלופדיה של החיים (באנגלית) ארגנודוס, באתר GBIF (באנגלית)
לין ווסנביק

לין ווסנביק (בהולנדית: Lynn Wesenbeek; נולדה ב-3 בנובמבר 1962) היא מנחת טלוויזיה בלגית. ווסנביק נולדה בפלנדריה, כשהייתה בת תשע התגרשו הוריה והיא גדלה עם אמה ואחותה, ב-1987 זכתה בתחרות מיס בלגיה (אנ') (ירשה את גואדל לייקנס), וייצגה את בלגיה בתחרות מיס עולם. ב-1989 החלה לעבוד בערוץ הטלוויזיה "VTM" ונבחרה לשמש כאחת הפנים המרכזיות של הערוץ. ב-1996 החלה להנחות את התוכנית "Royalty", העוסקת במשפחת המלוכה הבלגית ובבני מלוכה אירופאיים נוספים, כמו כן גם במנהיגיי מדינות שונים, מ-2004 ועד 2012 הגישה את מהדורת החדשות "VTM Nieuws". היא הנחתה מספר פעמים במהלך שנות התשעים את תחרות מיס בלגיה. היא התארחה בין היתר בפרק של התוכנית "Klasgenoten" במסגרתה מפורסמים נפגשים עם בני כיתתם ומתעדכנים מה איתם כיום. ב-2010 החלה לשמש כחברה במועצת המנהלים של "האקדמיה הפלמית לטלוויזיה". עד 2001 היא הייתה נשואה לפוליטיקאי גירט ורסניק, ולהם שתי בנות. בתה לאורן (ילידת 1994) אף היא דוגמנית. [1] לין ווסנביק, במסד הנתונים הקולנועיים IMDb (באנגלית) https://www.libelle.be/vrije-tijd/nieuwsanker-moeder-kitesurfer/P https://www.gva.be/cnt/oid121922/archief-kathy-pauwels-vervangt-lynn-wesenbeek-in-royalty https://www.nieuwsblad.be/cnt/g402b1n9g ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
רוני פורת

רוני פורת (נולד ב-2 באוגוסט 1958) הוא מנצח, מלחין ואמן במה בינתחומי ישראלי.  רוני פורת מלחין מוזיקה להרכבים קאמריים ותזמורת, ומרבה להלחין לתיאטרון ומחול. מוזמן להופיע בקביעות וליצור תוכניות קונצרטים המשלבות מוזיקה עם אומניות במה, תוכניות מונחות לצעירים ומבוגרים וכן תוכניות לילדים עם התזמורת הפילהרמונית הישראלית, התזמורת הקאמרית הישראלית, התזמורת הסימפונית ירושלים, הקאמרטה הישראלית ירושלים, התזמורת הסימפונית חיפה, התזמורת הסימפונית הישראלית ראשון לציון, סימפונט רעננה, תזמורת האופרה הקאמרית אשדוד ותזמורת נתניה הקאמרית הקיבוצית. נמנה עם מייסדי תזמורת הבמה הישראלית אותה ניהל מוזיקלית החל מהקמתה בין השנים 1992–2004. כיום הוא משמש כיועץ מוזיקלי של התזמורת. בחופשות הקיץ של שנות לימודיו באקדמיה עסק רוני פורת בהופעות רחוב באירופה וארצות הברית, שם רכש מיומנויות מתחום התיאטרון, הקוסמות והלהטוטנות ופיתח גישה בלתי אמצעית וייחודית לקשר עם הקהל, גישה המיושמת בקונצרטים אותם הוא עורך ומגיש. פרט לסדרות קונצרטים "רגילות" יוצר רוני פורת פרויקטים המשלבים מוזיקה ותיאטרון ומביאים אל בימת הקונצרטים דגם חדש של קונצרט/תיאטרון היוצר עניין רב וזוכה לשבחים. בין העבודות אותן מבצע רוני פורת עם תזמורת הבמה נמנות "פנטזיה לקוף ותזמורת" אותה הלחין על פי המונולוג של פרנץ קפקא "דין וחשבון לאקדמיה" (פסטיבל ישראל 1999) "החברים של סופיה" המביא אל הבמה את סיפור המוזיקה הרוסית שהביאו עמם העולים מחבר העמים לישראל ו"המנגינה האחרונה" – קונצרט/תיאטרון המתאר עולם עתידי נטול מנגינות (פסטיבל ישראל 2004). בשיתוף עם תיאטרון קליפה יצר פורת עבודה מיוחדת על "פולחן האביב" מאת סטרווינסקי עבור התזמורת הפילהרמונית הישראלית.   לצד פעילותו על בימות הקונצרטים יוצר פורת בתחומי התיאטרון והמוזיקה הקלה. במסגרת זו יצר ומופיע עם "חיותה" – פנטזיה מוזיקלית/תיאטרלית על פי חנוך לוין. המופע זכה בפרס התיאטרון הישראלי לשנת 2006. בין השנים 2000 – 2007 שימש רוני פורת כמנהלו האומנותי של פסטיבל "צלילי ילדות" המהווה את פרי יוזמתו ומתקיים מדי שנה בחול - המועד סוכות, בחולון. מדי קיץ מוזמן פורת לנצח וללמד ניצוח בהונגריה במסגרת קורס בינלאומי למוזיקאים מצטיינים מכל העולם. במקביל לעיסוקו כמוזיקאי מפתח רוני פורת קריירה כמאמן (קואוץ`) אישי ומנחה קבוצות אימון כאשר תחום ההתמחות שלו הוא אימון אמנים. אתר האינטרנט הרשמי של רוני פורת רוני פורת באתר הבמה רוני פורת באתר להב פיתוח מנהלים באוניברסיטת תל אביב רוני פורת, באתר MusicBrainz (באנגלית)
פיסטוזאורוס

פיסטוזאורוס (שם מדעי: Pistosaurus; מילולית: "לטאה נוזלית") הוא סוג של זוחל ימי קדום מקבוצת הזאורופטריגיים מקרובי הפליוזאורים, אשר חי בימים שלאורך אירופה בתור הטריאס לפני 230 מיליון שנה. המאובנים של יצור זה התגלו בגרמניה וצרפת ב-1839 בידי החוקר הגרמני כריסטאן מאייר. מבנה גופו הזרים ובעל הצוואר הארוך הזכיר את זה של הפלסיוזאורודים אך הוא היה קרב יותר לנותוזאורוס. הוא הגיע לאורך 3 מטרים והיה בעל לסת מלאה בשיניים חדות ובעלת חוטם מחודד. היצור נע במים במהירות בעזרת גפיו הארוכים וניווט עם זנבו. ככל הנראה הראש היה מכוסה בסחוס שעזר להוריד את הלחץ מעל הגוף, כאשר הוא רדף אחרי דגים ורכיכות במים. הוא היה יכול גם לעלות ליבשה לנוח כמו כלבי ים. מחקרים מוכיחים שהוא היה מסוגל לשחות גם בלב הים הפתוח. הפיסטוזאורוס לצד קרוביו כמו הבובוזאורוס (Bobosaurus), היונגואיזאורוס (Yunguisaurus) והאוגוסטזאורוס (Augustasaurus) היו דומים במראם לפליוזאורים קטנים והיו מאבותיהם הראשונים, אשר התפתחו בסופו של הטריאס. זוחל ימי זה הופיע במשחק פארק היורה 3: בניית פארק. מדיה וקבצים בנושא פיסטוזאורוס בוויקישיתוף פיסטוזאורוס, באתר GBIF (באנגלית)
ליסבת סלאנדר

ליסבת סלאנדר (בשוודית: Lisbeth Salander) היא אחת הדמויות הראשיות בסדרת הספרים מילניום שכתב הסופר השוודי סטיג לרסון. סלאנדר הופיעה לראשונה ברומן המתח משנת 2005, "נערה עם קעקוע דרקון" (הכותרת המקורית בשוודית: Män som hatar kvinnor, שפירושה בעברית "גברים ששונאים נשים"). היא הופיעה גם ביתר הספרים בסדרה: "הנערה ששיחקה באש" (2006), "הנערה שבעטה בקן הצרעות" (2007) וכן בספרים המבוססים על ספריו של לרסון, "הנערה בקורי העכביש" (2015) ו"הנערה שלוקחת עין תחת עין" (2017). דמותה של סלאנדר הופיעה גם בסרטים המבוססים על הספרים: בשנת 2009, חברת האולפנים השוודית "ילו בירד" הפיקה טרילוגיית סרטים המבוססים על הספרים. בסרטים אלו, סלאנדר הבוגרת מגולמת על ידי נומי ראפאס, וכילדה על ידי תהילה בלאד. רפאס הייתה מועמדת לפרס BAFTA לשחקנית הטובה ביותר על תפקיד זה בשנת 2011. בסרט האמריקאי משנת 2011, "נערה עם קעקוע דרקון", רוני מארה מגלמת את סלאנדר. היא הייתה מועמדת לפרס אוסקר לשחקנית הטובה ביותר על תפקיד זה בשנת 2012. בסרט משנת 2018, "הנערה בקורי העכביש", קלייר פוי מגלמת את סלאנדר. לרסון טען בראיונות כי ההשראה הכללית לדמותה של סלאנדר הייתה המחשבה בנוגע למה היה קורה לדמות האגדית של בילבי בתור אישה בוגרת. האתר הרשמי של סדרת "מילניום" The Stieg Larsson Trilogy from Quercus, publishers of Stieg Larsson Lisbeth Salander: The Movies Have Never Had a Heroine Quite Like Her - David Denby for The New Yorker, 2011/12/27 Swedish Crime Writer Finds Fame After Death, וושינגטון פוסט ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
Perisphinctes

Perisphinctes הוא סוג של רכיכה נכחדת מקבוצת האמוניטים אשר חיה בתור היורה בימים הקדומים. מאובני הרכיכה התגלו בכל היבשות. המאובנים הראשונים תוארו ב-1869 בידי החוקר הגרמני וילהלם היינריך וייגן (Wilhelm Heinrich Waagen). נמצאו מינים רבים ששייכים לסוג זה. בדומה למרבית האמוניטים, הרכיכה חיה בקונכייה עגולה בצורתה ודמוית ספירלה שהתקפלה מבפנים בצורת תאי גז, בעזרתם היצור נע במים. היצור החי הגיע לקוטר של 20 ס"מ לעיתים ובכמה מהמינים אף למטר שלם והיה בעל ראש-רגליים קטנים. האמוניט היה יצור ששכן במים חמימים ובהם צד יצורים קטנים יותר שהוא תפס בזרועותיו. ככל הנראה הוא חי לצד מדפי היבשה לאורך החופים החמימים של העולם. Perisphinctes abadiensis Perisphinctes arussiorum Perisphinctes birmensdorfensis Perisphinctes choffati Perisphinctes durangensis Perisphinctes gallarum Perisphinctes hetaerus Perisphinctes hillebrandti Perisphinctes jubailensis Perisphinctes parandieri Perisphinctes picteti Perisphinctes roubyanus Perisphinctes stenocyclus Perisphinctes variocostatus מדיה וקבצים בנושא Perisphinctes בוויקישיתוף Perisphinctes, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
נשיקה בחצות

נשיקה בחצות (באנגלית: Midnight Sun; באופן מילולי: "שמש חצות") הוא סרט דרמה רומנטית אמריקאי משנת 2018. הסרט הוא בבימויו של סקוט שפר, ונכתב על ידי אריק קירסטן. עלילת הסרט מבוססת על סרט יפני בעל אותו שם משנת 2006. בסרט מככבים בלה ת'ורן, פטריק שוורצנגר ורוב ריגל. העלילה עוקבת אחרי נערה בת 17 החולה במחלה בשם "קסרודרמה פיגמנטוזום", המונעת ממנה להיחשף לאור שמש. כשהיא פוגשת נער שהיא מחבבת, היא מתלבטת האם לספר לו על מצבה או להעמיד פנים שהיא חיה חיים נורמליים. הצילומים החלו ב-12 באוקטובר 2015 בוונקובר שבקנדה. הסרט שוחרר לאקרנים בארצות הברית ב-23 במרץ 2018. מילדותה, קייטי פרייס חיה עם רגישות מסכנת חיים לאור השמש הנגרמת על ידי מחלה גנטית נדירה, קסרודרמה פיגמנטוזום. במשך היום היא שוכבת בבית, ואביה, ג'ק, וחברתה הטובה מורגן משמשים לה כחברה. קייטי יוצאת מביתה כל לילה ומנגנת בגיטרה בתחנת הרכבת המקומית. לילה אחד, היא פוגשת בחור בו היא מאוהבת בסתר זמן רב, צ'ארלי, בעת שניגנה בגיטרה בתחנת הרכבת. קייטי נלחצת ובורחת מהמקום, ושוכחת בתחנת הרכבת את המחברת בה היא כותבת את השירים שלה. צ'ארלי שומר את המחברת, ומחזיר לה אותה למחרת. השניים מתאהבים ומתחילים לצאת יחד בלילות, אך קייטי עדיין לא מספרת לצ'ארלי על מחלתה, למרות אזהרותיו של אביה. לילה אחד צ'ארלי לוקח את קייטי לסיאטל, קייטי מופיעה עם גיטרה ברחוב, ולאחר מכן הם הולכים לשחות באגם. קייטי לא שמה לב לפני שהשמש התחילה לזרוח, והגיעה לביתה לאחר שנחשפה קצת לשמש. חשיפת השמש פגעה בקייטי, והיא חלתה בסרטן עור שהתפשט במהירות. היא מחליטה לצאת לשיט עם צ'ארלי ולבלות איתו את ימיה האחרונים. היא כותבת לו שיר ומשכנעת אותו לחזור להתחרות בשחייה. לאחר מותה, ג'ק אומר לצ'ארלי כי קייטי רצתה שהוא ישמור את מחברת השירים שלה. כשצ'ארלי פותח את המחברת הוא מוצא בתוכה מכתב פרידה מרגש שכתבה לו קייטי, ובו היא מעודדת אותו להילחם למען חלומותיו ושיזכור תמיד שהיא עדיין אוהבת אותו. בלה ת'ורן – קייטי פרייס פטריק שוורצנגר – צ'ארלי ריד רוב ריגל – ג'ק פרייס קווין שפרד – מורגן סולקה מתיו – ד"ר פאולה פלמינג ניקולס קומבה – גארבר קן טרמבלט – מארק ריד ג'ניפר גריפין – בארב ריד טירה סקובי – זואי קרמייקל אוסטין אוביאג'ונווה – אוון אלכס פנגבורן – ווס פול מקגיליון – בלייק ג'ונס אתר האינטרנט הרשמי של נשיקה בחצות נשיקה בחצות, ברשת החברתית פייסבוק נשיקה בחצות, ברשת החברתית אקס (טוויטר) נשיקה בחצות, ברשת החברתית אינסטגרם "נשיקה בחצות", במסד הנתונים הקולנועיים IMDb (באנגלית) "נשיקה בחצות", באתר AllMovie (באנגלית) "נשיקה בחצות", באתר Rotten Tomatoes (באנגלית) "נשיקה בחצות", באתר Box Office Mojo (באנגלית) "נשיקה בחצות", באתר Metacritic (באנגלית) "נשיקה בחצות", במסד הנתונים הקולנועיים KinoPoisk (ברוסית) Midnight Sun (באנגלית), נבדק ב-2019-01-28 Midnight Sun (2018) - Box Office Mojo, www.boxofficemojo.com
כפר הנוער רמת הדסה

כפר הנוער רמת הדסה סאלד הוקם בשנת 1949 על ידי הסוכנות היהודית כבית זמני לילדים ניצולי השואה ונקרא על שם הנרייטה סאלד שעמדה בראש ארגון עליית הנוער. כפר הנוער נמצא בצפון קריית טבעון. במשך השנים התאים את עצמו הכפר לצרכיה המשתנים של המדינה. החל משנות השבעים מקיים הכפר תוכניות חינוך מיוחדות לבני נוער. כיום מהווה הכפר מסגרת שש שנתית לנערים מכיתה ז' ועד י"ב ומשקיע משאבים בהענקת כלים ומיומנויות לכישורי חיים שיאפשרו לחניכים השתלבות בחברה הישראלית. הכפר שם דגש על חינוך לערכים ובוגריו משתלבים בתוכניות ופרויקטים המסייעים לקהילה. בשנים האחרונות מגיעים בוגרי הכפר להישגים מרשימים בבחינות הבגרות ובנתוני הגיוס לצה"ל. חלקם אף מתנדבים לשנת שירות למען הקהילה. הכפר מנוהל בשותפות על ידי הסוכנות היהודית, בשיתוף תורמים ומתנדבים: ביניהם נשות הדסה וקרן אורן. האתר הרשמי של המוסד טקס חנוכת פנימייה ובית הכנסת בכפר, במעמד יצחק בן-צבי, ארכיון ספילברג, 1958 (התחלה 9:56) מפת האזור בהוצאת מחלקת המדידות עם סימון כפר הנוער 'רמת הדסה' 1959 (גליון Zikhron Ya'aqov, 1:100,000), באתר הספרייה הלאומית, אוסף המפות ע"ש ערן לאור ערך זה הוא קצרמר בנושא חינוך. אתם מוזמנים לתרום לוויקיפדיה ולהרחיב אותו.
המשחקים העולמיים לנשים 1934

המשחקים העולמיים לנשים 1934, הם אירוע הרביעי, שנערך בין ה-9 באוגוסט ל-11 באוגוסט 1930 באצטדיון וייט סיטי, לונדון, הממלכה המאוחדת. היו אלה המשחקים האחרונים במתכונת שבהם השתתפו רק נשים. האירוע החמישי המתוכנן לשנת 1938 בווינה בוטל לאחר שנשים הורשו להתחרות בכל ענפי האתלטיקה במשחקים האולימפיים ובאירועים בינלאומיים אחרים. כבר באליפות אירופה באתלטיקה השנייה, שנערכה ב-1938 בווינה, השתתפו נשים בפעם הראשונה וזו גם הייתה הפעם האחרונה שהם השתתפו בנפרד מגברים. המשחקים אורגנו על ידי אליס מיליאט והתאחדות ספורט הנשים הבינלאומי (FSFI) Fédération Sportive Féminine Internationale. התחרויות נפתחו בטקס רשמי כמו במשחקים האולימפיים בנוכחותם של כ-15,000 אנשים. בתחרויות השתתפו 200 אתלטיות מ-19 מדינות ב-12 תחרויות שונות ונקבעו מספר שיאי עולם. נוסף לתחרויות האתלטיקה נערכו באירוע משחקי ראווה בכדורסל, בכדוריד ובכדורגל. לכבוד האירוע הונפקה מדליה מיוחדת שניתנה לכל המשתתפות. המשחקים נסגרו בסעודה רשמית. משלחת של אתלטיות מארץ ישראל השתתפה באירוע. 11 אתלטיות נכללו במשלחת, אך 4 מהן כלל לא השתתפו בתחרויות. המשלחת לא זכתה באף נקודה. קיתה קראוס ( גרמניה), זכתה ב-4 מדליות, 3 זהב ו-1 ארד בטקס הפתיחה צעדה המשלחת הישראלית, 11 נערות בנות 14–18, עם דגל ישראל ובראש המשלחת צעד לורד מלצ'ט. שושנה בורשטיין: ריצת 80 מטר משוכות - חצי גמר לאה ברזילי: לא השתתפה שושנה זוננברג: ריצת 800 מטר יפה כהן: ריצת 100 מטר, ריצת 200 מטר, קפיצה לרוחק לאה לדרמן: לא השתתפה חנה ליפשיץ: קרב חמש (ריצת 100 מטר, קפיצה לגובה, קפיצה לרוחק, הדיפת ברזל, הטלת כידון) עליזה מכנס: הדיפת כדור ברזל רחל סבטיצקי: זריקת דיסקוס (ניצחה 5 אתלטיות: 2 מצרפת, 1 מאוסטריה, 1 מאיטליה ו-1 מבלגיה) מרגלית ספיר: לא השתתפה דבורה רוזנבום: לא השתתפה זלדה שוליאק: ריצת 60 מטר, ריצת 80 מטר משוכות ריצת שליחות 4x100 מטר: זלדה שוליאק, שושנה בורשטיין, חנה ליפשיץ ויפה כהן סרט מהמשחקים העולמיים לנשים 1934 ליפא לויתן, משלחת המכביות בלונדון, הירדן, 22 באוגוסט 1934 ליפא לויתן, ארץ ישראל באולימפיאדת הנשים, הירדן, 7 בספטמבר 1934 ליפא לויתן, אולימפיאדת הנשים בלונדון, הירדן, 12 בספטמבר 1934 "מכבי" באולימפיאדה בלונדון, דבר, 13 באוגוסט 1934 ה"מכביות" באולימפיאדה הלונדונית לנשים, דואר היום, 13 באוגוסט 1934 ליפא לויתן, ארץ ישראל באולימפיאדת הנשים, הירדן, 7 בספטמבר 1934
חירות

האם התכוונתם ל... חופש חירות האדם – אחת מזכויות האדם חירות, שוויון, אחווה – המוטו הלאומי של צרפת תנועת החרות – מפלגה שפעלה בישראל בשנים 1948-1965 בראשותו של מנחם בגין חרות - התנועה הלאומית – מפלגת ימין קטנה חרות (עיתון) – עיתון מחתרתי של האצ"ל ומאוחר יותר ביטאונה של תנועת החרות החרות – עיתון שיצא לאור בירושלים בראשית המאה ה-20 החירות (עיתון) – שמו העברי של העיתון היהודי-מרוקאי לה ליברטה. חרות (מושב) – מושב בשרון חרות (חברה) – חברה קבלנית למערכות אינסטלציה, שפעלה בארץ ישראל ובישראל מאז 1919 פסל החירות – פסל גדול בניו יורק, באי החירות חג החירות – משמותיו של חג הפסח חרוט
מחפוד

מחפוד (محفوظ، מחפוט') הוא שם משפחה בערבית שפירושו: "שמור" או "מוגן". האם התכוונתם ל... שלמה מחפוד – רב, מוהל ושוחט ישראלי יליד תימן עובד מחפוד – סוכן דוגמנים ושחקנים ישראלי אלי מחפוד – כדורגלן עבר ישראלי וכיום מאמן כדורגל שם המשפחה מחפודה, באתר בית התפוצות - מוזיאון העם היהודי
אולכסנדרה ניקולאיינקו

אולכסנדרה ניקולאיינקו (באוקראינית: Олександра Ніколаєнко; נולדה ב-3 ביולי 1981) היא דוגמנית אוקראינית. ניקולאיינקו נולדה לאם כלכלנית ואב קצין בצבא האוקריאיני ולה אחות, היא למדה באקדמיה הלאומית למשפטים של אודסה, היא זכתה במספר תחרויות יופי כמו מיס אודסה, מיס התיירות ומיס אוקראינה לשנת 2001, היא ייצגה את אוקראינה במיס עולם 2001 ושם עלתה לשלב עשר המועמדות הסופיות. בשנת 2003 הופיע בסרט מוזיקלי המבוסס על סינדרלה שהופק על ידי הערוץ הראשון (רוסיה) ו-Inter. ב-2004 נבחרה ל"מיס תבל אוקראינה" והשתתפה בתחרות מיס תבל שנערכה באקוודור באותה שנה, שנה לאחר מכן הוזמנה על ידי דונלד טראמפ לשפוט בתחרות, הזוכה בתחרות נטליה גלבובה לאחר מכן לקחה חלק בקידום תחרות "מיס תבל אוקראינה 2006" לאחר הזמנתה של ניקולאיינקו, שבאותה שנה החלה להחזיק בזיכיון התחרות. בשנת 2008 נישאה לאיש העסקים המיליונר פיל רופין, המבוגר ממנה במעל ארבעים שנה, היא עיצבה ספה במלון אי המטמון השייך לבעלה. [1] Welcome to Ukraine, www.wumag.kiev.ua (ארכיון) Miss Universe 2005 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מחלת כליות פוליציסטית

מחלת כליות פוליציסטית (באנגלית: Polycystic kidney disease) היא מחלה גנטית, המחלה נמצאת באוכלוסייה בשכיחות גבוהה והיא המחלה הכלייתית הגנטית הנפוצה ביותר. המחלה מתאפיינת בריבוי של ציסטות בכליות. הציסטות במחלה הן בגודל של מעל 2.5 ס"מ, וניתנות לאבחון באולטרסאונד. ישנם שני סוגים עיקריים של מחלות כליה פוליציסטיות. הסוג השכיח ביותר נקרא מחלת כליה פוליציסטית אוטוזומלית דומיננטית (ADPKD) והיא מהווה כתשעים אחוז מכלל המקרים של מחלות כליה פוליציסטיות. מרבית החולים ירשו את הגן מאחד מהוריהם ולכן עבורם זוהי מחלה תורשתית. מחלתם של כעשרה אחוזים מהחולים אינה נובעת מסיבות תורשתיות והיא מכונה מחלת כליה פוליציסטית אוטוזומלית דומיננטית לא-תורשתית (Non-inherited ADPKD). כלומר השיבוש בגן נגרם אצלם באופן ספונטני במהלך חייהם, בדרך כלל עוד לפני הלידה. המחלה עלולה להוביל לאי ספיקת הכליות. הסימפטומים הם: כאבי בטן בגלל הזיהומים וגודל הכליה, כאב לומברי (מתנים וגב), צמרמורות וחום, המטוריה, פרוטאינוריה, נטייה לאבני כליה ועוד. כיום אין טיפול למחלה והתרופות הניתנות מיועדות לטיפול בסימנים ובסימפטומים של המחלה, להקלה על המטופל: שתייה מרובה למניעת היווצרות אבנים, תרופות ליתר לחץ דם, תרופות לשיכוך כאבים, אנטיביוטיקה למזהמים, דיאליזה בהחלפת כליות פגומות, החולים במחלת כליות פוליציסטית הם מועמדים להשתלת כליה. מדיה וקבצים בנושא מחלת כליות פוליציסטית בוויקישיתוף מחלות כליה פוליציסטיות - מידע רפואי, באתר www.maccabi4u.co.il ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בולי מדינת ישראל - שנת 1951

בשנת 1951 הנפיק השירות הבולאי של מדינת ישראל 15 בולי דואר חדשים בערך נקוב כולל של 525 פרוטות. כל בולי מדינת ישראל שהונפקו בשנת 1951, הודפסו בשיטת פוטוליטו. כל הבולים של שנת 1951 הוכנו בידי בכירי המעצבים בישראל, אשר עיצבו בולים גם בשנים קודמות. בשנת 1951 לא הונפקו בישראל בולים מן המניין בעיצוב חדש. הדואר המשיך להשתמש בבולי סדרת מטבע שהונפקו לראשונה בשנת 1949. בשנת 1951 לא הונפקו בישראל בולי דואר אוויר בעיצוב חדש. הדואר המשיך להשתמש בבולים מסדרת ציפורים ביצירות אמנות עתיקות שהונפקו בשנת 1950. בשנת 1951 לא הונפקו בישראל בולי דמי דואר בעיצוב חדש. הדואר המשיך להשתמש בבולי דמי דואר מן הסדרה הראשונה שהונפקו בשנת 1949. בול שרות בול שרות בול שרות בול שרות מעטפת היום הראשון בשנת 1951 הונפקה בישראל סדרה של בולי שרות, אשר נועדו לשימוש משרדי הממשלה. הבולים עוצבו בידי אוטה וליש. מספר הלוח של הבולים: בול יום העצמאות מצודת ישע בול יום העצמאות הקסטל מעטפת היום הראשון הבול עוצב בידי אוטה וליש. להלן ריכוז המידע על הנפקת הבולים: בול מועדים לשמחה יונים נושאות מכתבים בול מועדים לשמחה נערה, יונה וביכורים בול מועדים לשמחה ספר תורה מעטפת היום הראשון בשנת 1951 הכריז השירות הבולאי על תחרות פומבית להגשת הצעות לנושא שיופיע על בולי סדרת "מועדים לשמחה" שתונפק לרגל חגי תשרי תשי"ב. שתיים מן ההצעות שהגיש המעצב וילי וולף וינד זכו במקום הראשון ובמקום השלישי. הצעתו של האמן מיכאל קארה זכתה במקום השני. הבולים עוצבו בידי האמנים שזכו בשלושת המקומות הראשונים בתחרות הפומבית: להלן ריכוז המידע על הנפקת הבולים: בול מילווה העצמאות מעטפת היום הראשון הבול עוצב בידי אברם גיימז. להלן ריכוז המידע על הנפקת הבולים: בול תל אביב מעטפת היום הראשון הבול עוצב בידי מקסים וגבריאל שמיר. להלן ריכוז המידע על הנפקת הבולים: בול הקרן הקיימת לישראל בול הקרן הקיימת לישראל בול הקרן הקיימת לישראל מעטפת היום הראשון מעטפת היום הראשון (עם שבלים) בולי הסדרה עוצבו בידי מעצבים שונים: להלן ריכוז המידע על הנפקת הבולים: בול הקונגרס הציוני ה-כ"ג מעטפת היום הראשון הבול עוצב בידי מקסים וגבריאל שמיר. להלן ריכוז המידע על הנפקת הבולים: עלון בולי שרות, באתר התאחדות בולאי ישראל עלון בולי יום העצמאות השלישי, באתר התאחדות בולאי ישראל עלון בולי מועדים לשמחה ה'תשי"ב, באתר התאחדות בולאי ישראל עלון בול מילווה העצמאות, באתר התאחדות בולאי ישראל עלון בולי הקרן הקיימת לישראל, באתר התאחדות בולאי ישראל עלון בול הקונגרס הציוני ה-כ"ג, באתר התאחדות בולאי ישראל בולי שרות באתר התאחדות בולאי ישראל בולי יום העצמאות השלישי באתר התאחדות בולאי ישראל בולי מועדים לשמחה ה'תשי"ב באתר התאחדות בולאי ישראל בול מילווה העצמאות באתר התאחדות בולאי ישראל בול תל אביב באתר התאחדות בולאי ישראל בולי הקרן הקיימת לישראל באתר התאחדות בולאי ישראל בול הקונגרס הציוני ה-כ"ג באתר התאחדות בולאי ישראל בולי ישראל - קטלוג מספר 14, השירות הבולאי, 2008, עמ' 21-18. בולי ישראל - קטלוג מספר 14, השירות הבולאי, 2008, עמ' 18. בולי ישראל - קטלוג מספר 14, השירות הבולאי, 2008, עמ' 19. בולי "מועדים לשמחה" תש"ח-תשט"ז, בתוך: בולים ובולאות, למרחב, 26/8/1955 בולי ישראל - קטלוג מספר 14, השירות הבולאי, 2008, עמ' 21. בולי ישראל - קטלוג מספר 14, השירות הבולאי, 2008, עמ' 20.
טכניקת פומודורו

טכניקת פומודורו (באנגלית: Pomodoro Technique) היא שיטה לניהול זמן שפותחה על ידי פרנצ'סקו סירילו בסוף שנות ה-80. הטכניקה משתמשת בטיימר כדי לפצל את ביצוע העבודה לפרקי זמן בני 25 דקות כל אחד המופרדים באמצעות הפסקות קצרות. כל פרק זמן נקרא Pomodoro, מהמילה האיטלקית לעגבנייה. ההשראה לשם זה הייתה מטיימר לבישול בצורת עגבנייה ששימש את סירילו בהיותו סטודנט באוניברסיטה. הטכניקה צברה פופולריות רחבה וכיום עשרות יישומים ואתרי אינטרנט מדריכים כיצד להשתמש בשיטה ונותנים כלים טכנולוגיים ליישומה. הטכניקה קשורה באופן הדוק למושגים כגון תיבות זמן המשמשים בעיצוב תוכנה, השיטה אומצה גם בהקשרים תכנות בזוגות. יש שישה צעדים בטכניקה המקורית: להחליט על המשימה שיש לעשותה. הגדרת משך ה-pomodoro (בדרך כלל, 25 דקות). לעבוד על המשימה בתוך פרק הזמן הקצוב. כאשר קוצב הזמן מצלצל עושים סימון על הנייר. לאחר כל צלצול אמורים לצאת להפסקה, ב1–3 הסימונים הראשונים, יוצאים להפסקה קצרה (3–5 דקות) ולאחר מכן חוזרים שוב לשלב 2. לאחר ארבעה סבבי pomodoros (או סימונים) יוצאים להפסקה ארוכה יותר (15–30 דקות), מאפסים את הסימון וחוזרים לשלב 1. שלבי התכנון, המעקב, התיעוד והעיבוד הם חלק עיקרי בטכניקה. בשלב התכנון, משימות מתועדפות על ידי רישומן ברשימת "לעשות היום". זה מאפשר למשתמשים להעריך את המאמץ שהמשימות הללו דורשות. דחיינות אתר האינטרנט הרשמי של טכניקת פומודורו עוד אתר של טכניקת פומודורו אתר המאפשר עבודה בפרקי זמן של 25 דקות Cirillo, Francesco. The Pomodoro Technique. נבדק ב-2011-05-08. Cummings, Tucker. "The Pomodoro Technique: Is It Right For You?". Lifehack. נבדק ב-30 בדצמבר 2018. {{cite web}}: (עזרה) Cirillo, Francesco. "The Pomodoro Technique (The Pomodoro)" (PDF). נבדק ב-30 בדצמבר 2018. {{cite web}}: (עזרה) Olsen, Patricia R.; Remsik, Jim (19 בספטמבר 2009). "For Writing Software, a Buddy System". {{cite web}}: (עזרה) Cirillo, Francesco. "GET STARTED". The Pomodoro Technique. נבדק ב-2016-01-06. 4. WHEN THE POMODORO RINGS, PUT A CHECKMARK ON A PAPER Click the "how" link and see step 4. Presumably, the piece of paper can be one's task list or similar. In any case, four check marks indicate a longer break (step 6).
קלידסטס

קלידסטס (שם מדעי: Clidastes; מילולית: "חוליות נעולות", עב מבנה החוליות המהודקות שלו) הוא זוחל ימי קדום מתקופת הקרטיקון ממשפחת המוסזאוריים אשר חי בסוף הקרטיקון לפני 88-70.6 מיליון שנה. המאובנים שלו נמצאו בארצות הברית כשכמה שלדים התגלו בגרמניה, שוודיה, רוסיה ומקסיקו ותוארו ב-1868 בידי החוקר אדוארד קופ. מאובנים לא ברורים בירדן אולי שייכים אליו. זוחל זה היה דומה במראהו לנחש בעל סנפירים ובעל זנב ארוך. הוא הגיע לאורך 2–4 מטרים, אחד הקטנים שבמוסזאורים (אך גדול יותר מהדאלאסוזאורוס). הדגימות הגדולות ביותר הגיעו לאורך 6.2 מטר. היצור היה בעל לסת רחבה מלאה שיניים חדות שנפערה כדי לבלוע טרף גדול והוא השתמש בזנבו הרחב ובעל האונה בקצה כדי לרדוף במהירות מתפרצת אחרי טרף. במראהו הוא היה קרוב לפלייטקרפוס ואולי הם יכלו לעלות לנוח על החוף. יצורים אלה שגשגו בים הקרטיקוני, בו הם צדו דגים שונים, סילוניות גדולות וזוחלי ים אחרים. בתורו הוא נטרף בידי כרישים וזוחלי ים אחרים לרבות מוסזאורים אחרים כמו המוסזאורוס. זוחל ימי זה הופיע במשחק פארק היורה 3: בניית פארק. מדיה וקבצים בנושא קלידסטס בוויקישיתוף קלידסטס, באתר האנציקלופדיה של החיים (באנגלית) קלידסטס, באתר GBIF (באנגלית) קלידסטס, באתר אנציקלופדיה בריטניקה (באנגלית)
עריסתו של ניוטון

עריסתו של ניוטון היא מתקן המדגים שימור תנע קווי ואנרגיה קינטית הקרוי על שמו של אייזק ניוטון. הוא בנוי משורה של מטוטלות כדוריות הסמוכות זו לזו (לרוב, ישנן חמש מטוטלות). כל כדור קשור על ידי שני חוטים באורך זהה לשני צדדים של מסגרת, ובמצב המנוחה הוא נוגע בכדור שלפניו ובכדור שאחריו. צורת הקשירה הזו מגבילה את כל הכדורים לתנועה במישור אחד, וכיוון שהמשקל שלהם שווה אחד לשני, כל התנע עובר לכדור השני, והכדור הראשון נעצר. הנעה של אחת או יותר מן המטוטלות באחד הצדדים של העריסה יוצרת תגובה סימטרית מן הצד השני באותו מספר של מטוטלות וכן הלאה בקצב אחיד בלבד, על אף שלמעשה המשרעת קטנה מעט עם כל תנועה, אולם המטוטלות מעוצבות כך שבליה זו במומנט תהיה זניחה יחסית. עריסתו של ניוטון מופצת גם כצעצוע שולחן ("משחק מנהלים") שעוצב והופץ לראשונה ב-1967 על ידי השחקן הבריטי סיימון פרבל. גרסת הצעצוע הראשונה יוצרה מעץ ונמכרה ברשת הרודס הלונדונית. גרסת הכרום יוצרה על ידי ריצ'רד לונקריין, שבהמשך נהיה במאי קולנוע. הצעצוע משמיע בדרך כלל נקישות בקצב קבוע מאוד, ויש המוצאים אותו משום כך מרגיע מספק ומסייע מאוד לחשיבה. במסגרות חינוכיות משתמשים לעיתים בעריסתו של ניוטון על מנת להציג את הרעיון של חוק הפעולה והתגובה, וחוקי שימור התנע הקווי והאנרגיה הקינטית. מדיה וקבצים בנושא עריסתו של ניוטון בוויקישיתוף ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.